25. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.Φ. 141.2/26110  της 19/31 Μαρτ.1977 (ΦΕΚ Β΄308) Περί ασκήσεως Φοιτητών της Οδοντιατρικής Σχολής του Πανεπιστημίου Αθηνών στο μάθημα της Γενικής Ιστολογίας και Εβρυολογίας. Έχοντες υπόψη:  1.Την παράγραφο 5 της πράξεως του Υπουργικού Συμβουλίου 107/1962, που κυρώθηκε με το άρθρο 1 του Ν.Δ. 4263/1962 και 2.Πρόταση της Οδοντιατρικής Σχολής (συνεδρίαση 3-2-1977) και της Συγκλήτου (συνεδρίαση 22-2-1977) του Πανεπιστημίου Αθηνών, αποφασίζουμε: Η άσκηση του μαθήματος της Γενικής Ιστολογίας και Εβρυολογίας, που διδάσκεται και εξετάζεται κατά το Α΄ ακαδημαϊκό εξάμηνο του Β΄ έτους σπουδών στην Οδοντιατρική Σχολή του Πανεπιστημίου Αθηνών, θα πραγματοποιηθεί κατά τη χρονική περίοδο του Β΄ εξαμήνου. ΄Έτσι και η εξέταση των φοιτητών της Σχολής στο μάθημα αυτό θα γίνει κατά την εξεταστική περίοδο Ιουνίου 1977. Η απόφαση αυτή να δημοσιευθεί στην Εφημερίδα της Κυβερνήσεως. 